ประกาศกระทรวงพาณิชย์ประกาศกระทรวงพาณิชย์เรื่องการตั้งสำนักงานทะเบียนพาณิชย์แต่งตั้งนายทะเบียนพาณิชย์และพนักงานเจ้าหน้าที่(ฉบับที่๔)พ.ศ.๒๕๔๖ ตามประกาศกระทรวงพาณิชย์ เรื่องการตั้งสำนักงานทะเบียนพาณิชย์ แต่งตั้งนายทะเบียนพาณิชย์และพนักงานเจ้าหน้าที่(ฉบับที่ ๒) พ.ศ. ๒๕๔๕ ซึ่งแก้ไขเพิ่มเติมโดยประกาศกระทรวงพาณิชย์ เรื่องการตั้งสำนักงานทะเบียนพาณิชย์ แต่งตั้งนายทะเบียนพาณิชย์และพนักงานเจ้าหน้าที่(ฉบับที่ ๓) พ.ศ. ๒๕๔๖ได้มีการกำหนดให้พาณิชยกิจบางประเภทที่ผู้ประกอบพาณิชยกิจต้องจดทะเบียนพาณิชย์ตามพระราชบัญญัติทะเบียนพาณิชย์พ.ศ. ๒๔๙๙ ไว้แล้วนั้นบัดนี้เห็นเป็นการสมควรที่จะทำการปรับปรุงแก้ไขประกาศกระทรวงพาณิชย์ดังกล่าวให้เหมาะสมและสอดคล้องกับการกำหนดให้พาณิชยกิจบางประเภทต้องจดทะเบียนพาณิชย์เพิ่มเติมอาศัยอำนาจตามความในมาตรา ๔ และมาตรา ๙แห่งพระราชบัญญัติทะเบียนพาณิชย์ พ.ศ. ๒๔๙๙รัฐมนตรีว่าการกระทรวงพาณิชย์ออกประกาศไว้ดังต่อไปนี้ข้อ ๑ประกาศนี้เรียกว่า ประกาศกระทรวงพาณิชย์ เรื่องการตั้งสำนักงานทะเบียนพาณิชย์ แต่งตั้งนายทะเบียนพาณิชย์และพนักงานเจ้าหน้าที่(ฉบับที่ ๔) พ.ศ. ๒๕๔๖ข้อ ๒[๑] ประกาศนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ให้ยกเลิกความในข้อ ๓ แห่งประกาศกระทรวงพาณิชย์ เรื่องการตั้งสำนักงานทะเบียนพาณิชย์ แต่งตั้งนายทะเบียนพาณิชย์และพนักงานเจ้าหน้าที่(ฉบับที่ ๓) พ.ศ. ๒๕๔๖ และให้ใช้ข้อความนี้แทนข้อ ๕ให้สำนักงานพัฒนาธุรกิจการค้าจังหวัดเป็นสำนักงานทะเบียนพาณิชย์มีอำนาจหน้าที่รับจดทะเบียนพาณิชย์ของผู้ประกอบพาณิชยกิจที่มีสำนักงานแห่งใหญ่ตั้งอยู่ในเขตอำเภอที่สำนักงานพัฒนาธุรกิจการค้าจังหวัดนั้นตั้งอยู่และให้มีอำนาจหน้าที่รับจดทะเบียนพาณิชย์ของผู้ประกอบพาณิชยกิจได้ทุกท้องที่ในเขตจังหวัดนั้นสำหรับการประกอบพาณิชยกิจดังต่อไปนี้(๑)การขายหรือให้เช่าแผ่นซีดี แถบบันทึก วีดิทัศน์ แผ่นวีดิทัศน์ดีวีดีหรือแผ่นวีดิทัศน์ระบบดิจิทัล เฉพาะที่เกี่ยวกับการบันเทิง(๒)การขายอัญมณีหรือเครื่องประดับซึ่งประดับด้วยอัญมณี(๓)การประกอบพาณิชยกิจในเชิงพาณิชย์อันเป็นอาชีพปกติ ดังต่อไปนี้(ก)ซื้อขายสินค้าหรือบริการโดยวิธีการใช้สื่ออิเล็กทรอนิกส์ผ่านระบบเครือข่ายอินเตอร์เน็ต(ข)บริการอินเตอร์เน็ต(ค)ให้เช่าพื้นที่ของเครื่องคอมพิวเตอร์แม่ข่าย(ง)บริการเป็นตลาดกลางในการซื้อขายสินค้าหรือบริการ โดยวิธีการใช้สื่ออิเล็กทรอนิกส์ผ่านระบบเครือข่ายอินเตอร์เน็ต(๔)พาณิชยกิจอื่นตามที่ได้มีประกาศกำหนดให้สำนักงานพัฒนาธุรกิจจังหวัดเป็นสำนักงานทะเบียนพาณิชย์มีอำนาจหน้าที่รับจดทะเบียนพาณิชย์ของผู้ประกอบพาณิชยกิจที่มีสำนักงานแห่งใหญ่ตั้งอยู่ทุกท้องที่ในเขตจังหวัดนั้นทั้งนี้ ให้ข้าราชการพลเรือนสามัญตั้งแต่ระดับ ๕ขึ้นไปในสังกัดกรมพัฒนาธุรกิจการค้าซึ่งปฏิบัติหน้าที่ในจังหวัดนั้นเป็นนายทะเบียนพาณิชย์และให้ข้าราชการพลเรือนสามัญตั้งแต่ระดับ ๓ ขึ้นไปในสังกัดกรมพัฒนาธุรกิจการค้าซึ่งปฏิบัติหน้าที่ในจังหวัดนั้น และข้าราชการพลเรือนสามัญตั้งแต่ระดับ ๓ขึ้นไปในสำนักงานพาณิชย์จังหวัดเป็นพนักงานเจ้าหน้าที่ในกรณีที่ไม่มีข้าราชการพลเรือนสามัญตั้งแต่ระดับ๕ ขึ้นไป ในสังกัดกรมพัฒนาธุรกิจการค้าหรือมีแต่ไม่อยู่หรือไม่อาจปฏิบัติหน้าที่ได้ให้ข้าราชการพลเรือนสามัญตามลำดับต่อไปนี้เป็นนายทะเบียนพาณิชย์และมีอำนาจหน้าที่ตามนัยข้อ๕ ข้างต้น คือ พาณิชย์จังหวัดหรือผู้รักษาราชการแทนพาณิชย์จังหวัดสำหรับกรณีที่พาณิชย์จังหวัดไม่อยู่หรือไม่อาจปฏิบัติหน้าที่ได้หรือข้าราชการพลเรือนสามัญตั้งแต่ระดับ ๕ขึ้นไปในสังกัดสำนักงานพาณิชย์จังหวัดเรียงตามลำดับอาวุโสสำหรับกรณีที่ไม่มีผู้รักษาราชการแทนพาณิชย์จังหวัดหรือมีแต่ไม่อยู่หรือไม่อาจปฏิบัติหน้าที่ได้ประกาศณ วันที่ ๑ พฤษภาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ฐิติพงษ์/พิมพ์๑๖พฤศจิกายน ๒๕๔๘[๑] ราชกิจจานุเบกษา.เล่ม๑๒๐/ตอนพิเศษ ๕๗ ง/หน้า ๘/๒๑ พฤษภาคม ๒๕๔๖